Albinov protivgambit
Albinov protivgambit je šahovsko otvaranje koje počinje potezima: 1. d4 d5 2. c4 e5, a uobičajeni nastavak je: 3. dxe5 d4. Ovo otvaranje je ne tako česta odbrana protiv Daminog gambita. U zamjenu za gambitnog pješaka crni ima "klin" u centru na d4 i stječe neke šanse za napad. Bijeli će često pokušati vratiti pješaka u podesnom trenutku kako bi stekao pozicijsku prednost.